trivŕ̥dagniryā́vānagniryā́vatyasya mā́trā tā́vataivaìnametatpráyauti dvā́bhyāṃ sáṃsr̥jati tatpáñca páñcacitiko 'gniḥ páñca 'rtávaḥ saṃvatsaráḥ saṃvatsarò 'gniryā́vānagniryā́vatyasya mā́trā tā́vattádbhavati tríbhirapa úpasr̥jati tádaṣṭā́vaṣṭā́kṣarā gāyatrī́ gāyatrò 'gniryā́vānagniryā́vatyasya mā́trā tā́vattádbhavatyátho aṣṭā́kṣarā vā́ iyamágre 'sr̥jyata tadyā́vatīyamagré 'sr̥jyata tā́vatīmevaìnāmetátkaroti